রয়টার্সের দুই সাংবাদিকের পক্ষে সাফাই গাওয়া পুলিশ সদস্য কারামুক্ত
রয়টার্সের দুই সাংবাদিককে ফাঁদে ফেলতে কীভাবে পুলিশ কর্মকর্তারা তাদের হাতে গোপন নথি ধরিয়ে দিয়েছিল, আদালতে সেই তথ্য দিয়ে কারাগারে যাওয়া মিয়ানমারের পুলিশ ক্যাপ্টেন মো ইয়ান নাইং মুক্তি পেয়েছেন। পুলিশের শৃঙ্খলা ভঙ্গের অভিযোগে তাকে এক বছরের কারাদণ্ড দেয়া হয়েছিল। 







বার্তা সংস্থা রয়টার্সের খবরে বলা হয়েছে, অবশেষে 9 মাস কারাভোগের পর শুক্রবার তিনি মুক্তি পান।




রাষ্ট্রীয় গোপনীয়তা আইন লঙ্ঘনের অভিযোগে সাংবাদিক ওয়া লোন (৩২) ও কেই সো ওকে (২৮) বিচারের মুখোমুখি করতে ব্যাপক বিস্তৃত সাক্ষ্য নেয়া হয়েছিল। 
২০১৭ সালের ১২ ডিসেম্বরে তাদের গ্রেফতার করতে পুলিশ কীভাবে ফাঁদ সাজিয়েছিল, ক্যাপ্টেন মো ইয়ান নাইং আদালতে সেই তথ্য দেন। 
গত বছর সেপ্টেম্বরে রয়টার্সের দুই সাংবাদিককে সাত বছরের কারাদণ্ড দেb মিয়ানমারের একটি আদালত। যদিও বরাবরই নিজেদের নির্দোষ দাবি করে আসছেন তারা।
বিচারের সময় আদালতকে তারা বলেছিলেন- ২০১৭ সালের ১২ ডিসেম্বর ইয়াঙ্গুনের এক রেস্তোরাঁয় দাওয়াত দিয়ে নিয়ে দুই পুলিশ সদস্য তাদের হাতে কিছু মোড়ানো কাগজ ধরিয়ে দেন এবং তার পর পরই সেখান থেকে তাদের গ্রেফতার করা হয়।
গ্রেফতার ঘটনার প্রত্যক্ষদর্শী ছিলেন ক্যাপ্টেন মো ইয়ান নাইং। তিনি আদালতে দুই সাংবাদিককে ধরতে পুলিশ ওই ঘটনা সাজিয়েছিল বলে সাক্ষ্য দেন।
ইয়ান নাইংয়ের বিরুদ্ধে অভিযোগ ছিল, তিনি অতীতে ওয়া লনের সঙ্গে কথা বলে পুলিশের আচরণবিধি লঙ্ঘন করেছিলেন।
কারাদণ্ড ছাড়াও রাজধানীর পুলিশ কোয়ার্টার থেকে ইয়ান নাইংয়ের পরিবারকে উচ্ছেদ করা হয়।
কারাগার থেকে বেরিয়ে এসে ইয়ান নাইং সাংবাদিকদের বলেন, আমরা যখন গণতন্ত্রের পথে হাঁটতে শুরু করব, তখন যেসব আইন সংশোধন করতে হবে, তার মধ্যে অবশ্যই এই পুলিশ শৃঙ্খলা ভঙ্গ আইন একটি। বর্তমান যুগের সঙ্গে এই আইন অসামঞ্জস্যপূর্ণ হওয়ায় পুলিশ সদস্যদের অনেক বেশি ভুগতে হয়।

রয়টার্সের দুই সাংবাদিককে ফাঁদে ফেলতে কীভাবে পুলিশ কর্মকর্তারা তাদের হাতে গোপন নথি ধরিয়ে দিয়েছিল, আদালতে সেই তথ্য দিয়ে কারাগারে যাওয়া মিয়ানমারের পুলিশ ক্যাপ্টেন মো ইয়ান নাইং মুক্তি পেয়েছেন। পুলিশের শৃঙ্খলা ভঙ্গের অভিযোগে তাকে এক বছরের কারাদণ্ড দেয়া হয়েছিল।